****

 **REPUBLIKA E SHQIPËRISË**

 **KËSHILLI I MINISTRAVE**

**PROJEKTVENDIM**

**Nr. \_\_\_\_/\_\_\_\_\_\_\_2024**

**PËR**

**PJESËMARRJEN NË KRIJIMIN E PERSONIT JURIDIK SI SUBJEKT I KOMPETENCAVE TË PËRBASHKËTA ME VETËQEVERISJEN VENDORE PËR RRITJEN E KAPACITETEVE TË QEVERISJES VENDORE TË REPUBLIKËS SË SHQIPËRISË**

Në mbështetje të nenit 100 të Kushtetutës dhe të nenit 14, pika 5 të ligjit nr. 139/2015 “Për vetëqeverisjen vendore”, me propozimin e Ministrit të Shtetit për Pushtetin Vendor,

**V E N D O S I:**

1. Këshilli i Ministrave merr pjesë në krijimin e personit juridik si subjekt i kompetencave të përbashkëta me vetëqeverisjen vendore për zhvillimin e kualifikimin profesional të qëndrueshëm të të zgjedhurve, nëpunësve civilë dhe punonjësve të tjerë në njësitë e vetëqeverisjes vendore me qëllim rritjen e performancën profesionale për t'i shërbyer komuniteteve dhe ndihmuar ato në përmbushjen cilësore të sfidave të hartimit, buxhetimit, zbatimit të legjislacionit, politikave publike dhe integrimit në Bashkimin Evropian.

2. Këshilli i Ministrave autorizon, të nënshkruajë Statutin dhe Aktin e Themelimit të personit juridik subjekt i kompetencave të përbashkëta, Drejtorin e Përgjithshëm të Agjencisë për Mbështetjen e Vetëqeverisjes Vendore.

3. Ministri përgjegjës për çështjet vendore merr pjesë, në emër dhe për llogari të Këshillit të Ministrave në Komitetin Drejtues të personit juridik subjekt i kompetencave të përbashkëta.

4. Kontributi financiar vjetor i Këshillit të Ministrave përballon kostot fillestare të themelimit të personit juridik subjekt i kompetencave të përbashkëta dhe jo me pak se se 50 % të kostove operacionale të funksionimit të këtij personi juridik per tre vitet e para të funksionimit të tij.

5. Kontributi financiar vjetor i Këshillit të Ministrave është pjesë e buxhetit të Agjencisë për Mbështetjen e Vetëqeverisjes Vendore dhe i kalon personit juridik subjekt i kompetencave të përbashkëta me fillimin e aktivitetit dhe në vijim brenda muajit mars të çdo viti.

 6. Agjencia për Mbështetjen e Vetëqeverijes Vendore, Shkolla Shqiptare e Administratës Publike, Departameni i Administratës Publike dhe Ministri i Financavecaktojnë përfaqësuesit e tyre në Këshillin Drejtues të personit juridik subjekt i kompetencave të përbashkëta brenda 30 ditesh nga data e regjistrimit të tij në regjistrin e OJF-ve pranë Gjykatës së Shkallës së Parë të Juridiksionit të Përgjithshëm Tiranë. Universiteti i Tiranës brenda 30 ditësh nga data e regjistrimit ftohet të caktojë përfaqësuesin e tij në Komitetin Drejtues.

7. Ngarkohet Ministri përgjegjës për çështjet vendore, Ministria e Financave, Shkolla Shqiptare e Administratës Publike, Departameni i Administratës Publike dhe Agjencia për Mbështetjen e Vetëqeverisjes Vendore për zbatimin e këtij vendimi.

Ky vendim hyn në fuqi pas botimit në “Fletoren Zyrtare”.

**KRYEMINISTRI**

**EDI RAMA**